WP-arkivo:Aktualajo2004

Kara Wikipediisti! Ne obliviez la pagino 2004. Skribez anke ibe pri eventi, naski e morti. 

Segun aserto da la Germana semanala jurnalo DER SPIEGEL (LA SPEGULO), prezidanto George W. Bush, se lu rielektesos, intencas atakor Iran pro ke ica lando esas havonta atomala armi en, probable, balda futuro. (redaktita la 21.IX.2004).
13ma di septembro: unesma nivo falas en Laponia
26ma di oktobro: Ariel Sharon, ministrestro di Israel, ganas voto pri retro-tiro di trupi de la Gaza-strio. Netanyahu postulas plebicito
27ma di oktobro: parlamento di Europa refuzas komitato di Barosso pro la extreme-konservema Butiglioni
2ma di novembro: (Amsterdam, Nederlando) Theo van Gogh, kontroversala filmifisto Nederlananda ocidesis da islaman extremisto. Theo Van Gogh produktis filmo pri violenteso kontre mulieri en la islamo, fondita ye texti en la korano. Politikisto Ayaan Hirsi Ali skribis la texto por la filmo.
24ma di novembro: Ukraina esas an la bordo di intercivitana milito kom konsequo di la prezidantala elekto pro ke Viktor Yushchenko la kandidato apogata da Usa refuzas la vinko, demokrate obtenita da la kandidato Viktor Yanukovich amika a Rusia. La Usana kapitalisti e plutokrati ne timas instigar intercivitana milito en ica desfortunoza lando por establisar lia globala dominaco.
2ma di decembro: Duacentesma aniversario di la kronizado di imperiestro Napoléon la 1ma en la Katedralo di Notre Dame en Paris. Ica dio esas nostalgiala dio por la Franci qui rimemoras lia lora glorioza pasinteso.
5ma di decembro: Ter-tremo dum la nokto de la 4ma til la 5ma decembro, en est-Francia e sudwest-Germania kun forteso 5,4 che la skalo di Richter. Nula viktimo e nula konstatita destrukturo.
6ma di decembro: Hiere, plebicito propozesis a la Hungari por adoptigar da li grantar la Hungara nacionaleso a la homi di Hungara gento lojante exter la frontieri di Hungaria. La rezulto di la plebicito esis desvinko por la partisani di "yes".
10ma di decembro: En London che "Madame Tussaud" kristnaskala kripo produktas skandalo, nam la vaxa personi esas portreti di famoza artisti e di politikala viri. La Eklezio Anglikana esas deskontenta e la papo esas tre shokata. Omni opinionas ke to esas tre malagusta.
12ma di decembro: La informili savigis, icadie, la naufrajo di petrolo-navo opozite a la marbordo di Alaska, Usa. Grava poluto kun nigra mareo esas la dizastroza konsequo di la acidento.
16ma di decembro: Europana Parlamento permisas ke komencez la negociado kun kandidato-membro Turkia pri membreso dil EU.
16ma di decembro: Nederlando posibligas eutanazio por iti qui mentale "sufras la vivado".
26ma di decembro: "Cunamio"* pro mar-tremo efektigas inundadi en Sri Lanka, India, Indonezia, Tailando e Maldivi. Ultre sud-Azia, anke Somalia ed altra landi frapesas da la "cunamio"*. Europa (precipue Suedia e Germania) frapesas popule, pro la turisti de ita landi en la koncernita regiono, lor la katastrofo naturala. La rezulto: 290.000 mortinti.